INDvsAUS:ऑस्‍ट्रेलिया का वह रिव्‍यू , जो टीम इंडिया पर पड़ा भारी, गिरने लगे फटाफट विकेट..  
स्‍टीव स्मिथ के रिव्‍यू लेने के बाद आउट दिए गए रहाणे
इसके बाद करुण नायर अगली ही गेंद पर हो गए बोल्‍ड
बाद में पुजारा के आउट होने से भारतीय उम्‍मीदों को लगा झटका
बेंगलुरू टेस्‍ट के चौथे दिन टीम इंडिया की काफी उम्‍मीदें चेतेश्‍वर पुजारा और अजिंक्‍य रहाणे की जोड़ी पर टिकी हुई थीं. मैच के तीसरे दिन आखिरी के सेशन में इन दोनों ने जिस तरह की बल्‍लेबाजी की थी उसने न सिर्फ टीम इंडिया के लिए उम्‍मीद जगाई थी बल्कि ऑस्‍ट्रेलियाई खेमे में भी चिंता बढ़ा दी थी. ऐसे में क्रिकेटप्रेमियों इस बात को लेकर आश्‍वस्‍त थे कि चौथे दिन भी यह जोड़ी भारत के लिए संकटमोचक बनेगी और दूसरी पारी के स्‍कोर को सम्‍मानजनक बनाने में योगदान देगी. पहले घंटे के खेल में ऐसा ही होता लगा. रहाणे ने अपना अर्धशतक पूरा किया और चेतेश्‍वर पुजारा भी हौले-हौले शतक की ओर बढ़ गए थे. इसी समय ऑस्‍ट्रेलिया की ओर से लिए गए रिव्‍यू पर रहाणे का आउट होना टीम इंडिया को भारी पड़ गया और देखते ही देखते विकेट के पतझड़ का दौर शुरू हो गया. मैच में टीम इंडिया की दूसरी पारी 274 रन पर लंच से पहले ही सिमट गई. यह स्‍कोर,अनुमानित स्‍कोर से करीब 50 से 100 रन कम था. मैच के तीसरे दिन पुजारा-रहाणे ने जिस तरह से बल्‍लेबाजी की थी, उसे देखते हुए टीम इंडिया की दूसरी पारी के 350 रन के स्‍कोर तक पहुंचने की उम्‍मीद बंधने लगी थी.
मैच के चौथे दिन, मंगलवार को भारतीय पारी के 85वें ओवर में मिचेल स्‍टार्क की गेंद पर रहाणे के खिलाफ एलबीडब्‍ल्‍यू की जोरदार अपील हुई. मैदान पर मौजूद अम्‍पायर ने फैसला भारतीय बल्‍लेबाज के पक्ष में दिया जिस पर कंगारू टीम के कप्‍तान स्‍टीव स्मिथ ने रिव्‍यू लिया. रिप्‍ले देखने के बाद यह फैसला ग्राउंड अम्‍पायर को पलटना पड़ा और रहाणे (52) के रूप में टीम इंडिया का पांचवां विकेट 238 रन के स्‍कोर पर गिर गया. अगली ही गेंद पर करुण नायर को स्‍टार्क ने बोल्‍ड कर दिया. नायर खाता भी नहीं खोल पाए. अगले ओवर में चेतेश्‍वर पुजारा (92) हेजलवुड के शिकार बन गए. आर. अश्विन और उमेश यादव भी ज्‍यादा देर विकेट पर नहीं टिक पाए. अश्विन ने चार और उमेश यादव ने एक रन बनाया. देखते ही देखते चार विकेट पर 238 रन बनाते हुए अच्‍छी स्थिति में नजर आ रही भारतीय पारी पटरी से उतर गई. 238 के ही स्‍कोर पर रहाणे के आउट होते ही टीम इंडिया के विकेट ताश के पत्तों की तरह गिरने लगे. टीम इंडिया का आखिरी विकेट ईशांत शर्मा के रूप में गिरा, जिन्‍हें लेग‍ स्पिनर स्‍टीव ओकीफी ने अपना शिकार बनाया.    

मैच के चौथे दिन, मंगलवार को भारतीय पारी के 85वें ओवर में मिचेल स्‍टार्क की गेंद पर रहाणे के खिलाफ एलबीडब्‍ल्‍यू की जोरदार अपील हुई. मैदान पर मौजूद अम्‍पायर ने फैसला भारतीय बल्‍लेबाज के पक्ष में दिया जिस पर कंगारू टीम के कप्‍तान स्‍टीव स्मिथ ने रिव्‍यू लिया. रिप्‍ले देखने के बाद यह फैसला ग्राउंड अम्‍पायर को पलटना पड़ा और रहाणे (52) के रूप में टीम इंडिया का पांचवां विकेट 238 रन के स्‍कोर पर गिर गया. अगली ही गेंद पर करुण नायर को स्‍टार्क ने बोल्‍ड कर दिया. नायर खाता भी नहीं खोल पाए. अगले ओवर में चेतेश्‍वर पुजारा (92) हेजलवुड के शिकार बन गए. आर. अश्विन और उमेश यादव भी ज्‍यादा देर विकेट पर नहीं टिक पाए. अश्विन ने चार और उमेश यादव ने एक रन बनाया. देखते ही देखते चार विकेट पर 238 रन बनाते हुए अच्‍छी स्थिति में नजर आ रही भारतीय पारी पटरी से उतर गई. 238 के ही स्‍कोर पर रहाणे के आउट होते ही टीम इंडिया के विकेट ताश के पत्तों की तरह गिरने लगे. टीम इंडिया का आखिरी विकेट ईशांत शर्मा के रूप में गिरा, जिन्‍हें लेग‍ स्पिनर स्‍टीव ओकीफी ने अपना शिकार बनाया.